JERUUSALEMMA UUDISED
Eetris on Jeruusalemma Uudised. Tere õhtust!
Mõned tänased teemad -
Iisraeli Iseseisvuspäev terrorirünnakute varjus
Iisrael ootab tähtsaid delegatsioone
Mitmed suursaatkonnad kolivad Jeruusalemma
Kolmapäeval, 18. aprillil, algasid Iisraeli 70. aastapäeva pidustused.
Politsei oli valmis võimalikeks terrorirünnakuteks
ja leidis ühest palestiinlaste kaubikust ca 10-kilose pommi,
mis oli peidetud auto siselae konstruktsiooni.
Plahvatades oleks see tekitanud suurt hävingut,
sest lõhkekehasse oli peidetud sadu väikeseid rauast ja terasest kilde.
Lisaks oli pomm kaugjuhtimisega,
sest sellesse ehitatud mobiiltelefon oleks töötanud signaali vastuvõtjana.
Kaubikut juhtinud palestiinlane vahistati koheselt ülekuulamiseks.
Samal päeval vahistas politsei Gazast pärit plaestiinlase,
kellel oli suur pussnuga,
millega ta tahtis pussitada võimalikult paljusid iisraellasi.
Iisrael on saanud maailma eri paigust sadu iseseisvuspäevaõnnitlusi.
Nende seas oli ka Suurbritannia kuninganna Elisabeth II
ja muidugi USA president Donald Trump.
Oma kombe kohaselt kasutas Trump oma Twitteri kontot,
kus ta rõhutas USA ja Iisraeli sooje suhteid ja sõprust:
"Meil pole paremat sõpra kuskil maailmas," rääkis ta,
"ja ootame ka pikisilmi maikuist üritust,
kui oma saatkonna Jeruusalemma kolime."
Kuninganna Elisabethi tervitused
vahendas Suurbritannia suursaadik Iisraelis,
nagu tegid ka üle 40 ÜROsse kuuluva riigi suursaadikud.
Iisraeli Õhujõudude lennukid ja helikopterid
puistasid sadu tuhandeid lendlehti Gaza sektori asustuskeskustesse.
Iisraeli armee hoiatas neis elanikke
mitte osalema Hamasi korraldatud meeleavaldustes
ja ületamast piirile rajatud 300-meetrist turvatsooni.
"Iisrael ei luba piiritara kahjustamiskatseid ega seda,
et Hamasi relvastatud militandid
püüavad tsiviilelanike varjus Iisraeli kodanikke rünnata.
Teie, kes lähenete piiritarale, satute vägivallas osalemise ohtu,
mille tulemuseks võite kaotada elu või jääda vigaseks.
Hamas üksi vastutab selle kõige eest."
Nii püüdis Iisrael ette ära hoida võimalikke vigasaamisi.
15. maiks plaanitud USA Iisraeli saatkonna kolimisele
Tel Avivist Jeruusalemma
on saabumas märkimisväärne hulk Ameerika diplomaate, senaatoreid
ja Kongressi liikmeid.
Esialgu on kõrgeimaks valitsusliikmeks,
kelle osalus on kinnitatud, USA rahandusminister S. Mnuchin
ca 250-liikmelise saatjaskonnaga.
Ka asepresident Mike Pence ja USA ÜRO suursaadik Niki Haley
on vihjanud võimalikust osalemisest, kuid pole seda seni veel kinnitanud.
Ka presidendi väimees ja nõunik Jared Kushner koos abikaasa,
presidendi tütre Ivanka Trumpiga on kinnitanud oma osalemise üritusel.
Kesk-Ameerikas asuva Guatemala president Jimmy Morales
teatas märtsis, et nendegi saatkond avatakse Jeruusalemmas
kaks päeva pärast USA oma.
Samuti Kesk-Ameerikas asuv Honduras
teatas oma presidendi Juan Hernandezi suu läbi,
et nende riik kolib kolmandana saatkonna Jeruusalemma.
Ühe esimese EL liikmesriigi juhina
teatas Rumeenia peaminister Viorica Dancila,
et nende valitsus kiitis heaks saatkonna kolimise Jeruusalemma.
Rumeenia seadusandluse järgi jääb lõplik sõna siiski presidendile,
kes peab otsuse kinnitama.
Rumeenia president Klaus Iohannis on siiski teatanud,
et on esialgu saatkonna kolimise vastu.
Peaminister Dancila käis möödunud nädal Iisraelis
ja kohtus muuhulgas peaminister Benjamin Netanyahu
ja asevälisminister Tzipi Hotovelyga, kellega arutati ka saatkonna küsimust.
Iisrael tugevdab pidevalt laevastikku,
sihiga tagada mandrilava merevetes asuvate gaasiväljade tegevus.
Lisaks olemasolevatele telliti Saksamaalt 4 uut Saar-6 korvetti.
Esimene neljast valmib ja tuuakse kohale 2019. a lõpus
ning järgmised kolm 2021. a lõpuks.
Lisaks gaasiväljadele sõltub Iisrael oluliselt meretranspordist,
seda nii ekspordi kui impordi osas.
Ca 90 % Iisraeli impordist toimub meritsi
ja kuna riigil on pikk merepiir,
tuleb meretranspordi julgeolek tagada ka tulevikus.
Liibanonis baseeruv terrorirühmitus Hezbollah on korduvald ähvardanud
hävitada Iisraeli mandrilava puurtornid
ja peatada meretransport Iraani saadetud rakettide abil.
Ca 430 miljonit USDd maksvad neli korvetti
toimetab kohale Saksa firma Thyssen Krupp
ja need on varustatud kaasaegseima radari- ja raketitehnikaga.
Veel Iisraeli armee kaitsevõimet mõjutavatel teemadel -
Pärast Süürias toimunud rünnakut Iraani ehitatud baasi
on Iraan ähvardanud korduvalt Iisraeli erineva sõjategevusega.
Seetõttu peatasid õhujõud Alaskas, USAs peetava ühisõppuse plaanid
ja otsustasid, et Iisraeli hävitajad seekord ei osale.
Eelmine nädal ähvardas Iraani Revolutsioonikaarti asejuht
kindral Hossein Salami,
et Iraan on valmis hävitama kõik Iisraeli Õhujõudude baasid
ning hoiatas, et hävitusnimekirjas on ka Tel Aviv ja Haifa.
Mainitud õhurünnakus Süüria T-4 baasi
hukkus seitse Iraani Revolutsioonikaarti sõdurit,
sh kaks kõrget ohvitseri.
Iraan on seejärel jätkanud Iisraeli hävitamisega seotud ähvardusi
Iisraeli peaminister Netanyahu aga tõdes:
"Kui tulete meie lähipiirkonda, oleme valmis."
Hoolimata sellest,
et USA-Iisraeli omavahelised suhted on ehk paremad kui iial varem,
on USA algatusel tõstatatud küsimus Iisraeli Läänekalda asunduspoliitikast.
President Trump vestles Netanyahuga sellest telefonitsi ja uuris,
kas Iisrael tahab tõesti rahu ja kahe riigi lahendust palestiinlastega
või provotseeritakse meelega palestiinlasi
Läänekaldal pidevalt asundusi laiendades.
Küsimus sai aktuaalseks,
kui Iisraeli valitsuse paremtiib nõudis Läänekaldale uusi ehituslube,
mis pahandas samas palestiinlasi,
kes on juba Jeruusalemma pärast enam kui ärritunud.
Iisraeli peaministri vastus Trumpile
polnud uudiste valmimishetkeks veel selgunud,
kuid Netanyahu peab pidevalt žongleerima oma valitsuskoalitsioonis,
kus üheks tõsiseks küsimuseks on alati olnud asunduste laiendamine.
Sellised olid tänased uudised.
Paluge rahu Iisraelile ja Jeruusalemmale!
Kohtumiseni nädala pärast samal kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee